section_heading: Životopis
paragraph_text: Bio je podrijetlom Židov iz Austrije ili Švedske koji se doselio u Ugarsku i pokrstio. Bavio se trgovinom i novčarskim poslovima te je stekao znatan imetak. Godine 1467. imenovan je vrhovnim blagajnikom Kraljevine, a dvije godine kasnije ustupio mu je kralj Matija Korvin (1458. – 1490.) prihode rudnika bakra na području sadašnje Banske Bystrice u današnjoj Slovačkoj, kao nagradu za posuđenih 6.000 zlatnih florena.